Title: Funkishuset
Description: Funkishusene, fra perioden ca.1925-1945, blev bygget i en ny og for deres tid meget moderne stilart, der forsøgte at gøre op med tidligere tiders historisk påvirkede arkitektur. Funkisarkitekturen er ikke kun en stor del af vores bebyggede kulturarv, men også en fortælling om et begyndende velfærdssamfund. Bogen henvender sig til ejere, håndværkere og alle, der interesserer sig for bygningskultur. Bogen gennemgår periodens særlige arkitektur, kendetegn og materialer og belyser overordnet, hvordan man kan bevare, istandsætte og passe på disse særlige huse. Funkishusene er bygget i en ny og for deres tid meget moderne stilart, der forsøgte at gøre op med tidligere tiders historisk påvirkede arkitektur. Mange af dem fremstår dog i dag uharmoniske i deres detaljering, farver og materialer. Men arkitekturen er der endnu inde bagved lagene og venter bare på at blive fremdraget. Det er bl.a. det guiden kan hjælpe husejere, håndværkere og arkitekter med. Dansk funkis. Efter afslutningen på 1. Verdenskrig førte en kombination af dårlige sociale forhold og nye industrielle byggemetoder til en nytænkning af det arkitektoniske formsprog først i udlandet og derefter herhjemme. Det var et opgør med den dekorerede stil. Fremover skulle funktionen afspejles i bygningens ydre og selve konstruktionen være tydelig. I Danmark integrerede man den nye stil med den danske byggetradition og brugte ofte traditionelle danske materialer som mursten og tegl. Arkitekturen var en del af en social revolution, der skulle pege frem mod et bedre og mere lige samfund, med lys, luft og plads til alle. En bolig hvor man kunne hente Sundhed og Nervehvile , som en af den danske funktionalismes fortalere, arkitekten Poul Henningsen, udtrykte det.
Subjects: Architecture, Guidebooks, Conservation and restoration, Danish Architecture
Places: Denmark
Time periods: 20th century